אדם ברודי

אדם ג'ארד ברודי (באנגלית: Adam Jared Brody; נולד ב-15 בדצמבר 1979) הוא שחקן קולנוע וטלוויזיה ומוזיקאי יהודי-אמריקאי. ידוע בעיקר בשל תפקידו בסדרת הטלוויזיה "The O.C.". אדם ברודי נולד בסן דייגו, קליפורניה שבארצות הברית למשפחה יהודית והוא אף חגג בר מצווה וחוגג את חג החנוכה. הוריו הם עורך הדין מארק אלן ברודי והמעצבת הגרפית אלרי ג'יל סיפמן, שניהם במקור מדטרויט, מישיגן. יש לו אחים תאומים צעירים, סיימון ומתיו (נולדו ב-1985). ברודי הוא בוגר בית הספר התיכון Scripps Ranch (אנ'). הוא גדל בפרברי סן דייגו והעביר את זמנו בגלישת גלים. בגיל 19 החל ללמוד במכללה ציבורית ונשר לאחר כשנה. ברודי עבד בבלוקבאסטר ליד מקום מגוריו, ושם נחשף לאמנות המשחק. הוא האמין כי הוא יכול לשחק בדיוק כמו הילדים בסרטים הרבים שהוא צפה, והחליט ללמוד משחק. הוא עבר להוליווד, שכר מאמן שחקנים וחתם על חוזה. בשנת 2000, לאחר כשנה של אודישנים הוא הופיע בסרט הטלוויזיה של NBC "תתבגר בריידי". בשנת 2002 קיבל את התפקיד הגדול הראשון שלו בסדרת הדרמה-קומית "בנות גילמור" בדמותו של דייב ריגלסקי, גיטריסט וחבר בלהקה של ליין שהוא גם בן זוגה. בשנת 2003 התפרסם לקהל הרחב כאשר לוהק לסדרת הנעורים האמריקאית "The O.C.‎", שם שיחק את סת' כהן בן ה-17, נער חנון, מוזר וגמלוני במקצת. תפקיד זה פרסם את ברודי והפך אותו לשחקן אהוד ופופולרי. ברודי היה הבחור הראשון שהופיע על שער המגזין "Elle" לנוער.[דרוש מקור] על פי הדיווחים,[דרוש מקור] ברודי אלתר כמה מהדיאלוגים הקומיים של הדמות. בשנה זו גם שיחק בסרט "גרינד", ובוידאו קליפ לשיר "Too Bad About Your Girl" של להקת הרוק "The Donnas". בשנת 2005 הופיע בתפקיד משני בסרט "מר וגברת סמית" בהפקתו של ארנון מילצ'ן, לצידם של בראד פיט ואנג'לינה ג'ולי. בנוסף, גילם תפקיד קטן של עוזר אולפן הפקות בהוליווד בסרט "תודה שעישנתם" שביים ג'ייסון רייטמן. בשנת 2007 כיכב בסרט "לך תבין נשים" לצידן של מג ריאן וקריסטן סטיוארט. בפברואר 2007, ירדה ".The O.C" מהמרקע לאחר 4 עונות, וברודי עבר להתמקד במשחק בקולנוע. באותה שנה, הוא הופיע בסרטים "עשרת הדיברות" ו"סמיילי פייס". בשנת 2009, שיחק בסרטים "מוות באהבה" ו"הגוף של ג'ניפר" לצידה של מייגן פוקס. בשנת 2010 השתתף בסרט הקומי של קווין סמית' "שוטרים על הפנים" בכיכוב של ברוס ויליס, ולאחר מכן בסרט "הרומנטיקנים". באפריל 2010 פורסם שברודי יגלם את הבלש הוס בסרט "צעקה 4", ששוחרר לאקרנים שנה לאחר מכן באפריל 2011. בשנת 2013 כיכב בסרט ההרפתקאות "ברוכים הבאים לג'ונגל", ובטלוויזיה גילם את תפקידו של נייט האייט בעונה השנייה של הסדרה הקומית "בית השקרים" ואת טד רפפורט בעונה החמישית של קומדיית המצבים "הליגה". בשנת 2014 שיחק לצד אשתו לייטון מיסטר בסרט "שותפות לחיים". בשנים 2015 שיחק בסרט "לשכב עם אחרים", ושיחק בתפקיד הראשי בסדרת הרשת "בילי ובילי" לצד ליסה ג'ויס. בשנת 2017 שיחק בתפקיד ראשי בקומדיית האקשן "תרגיל לשוטרים מתחילים", שכתב וביים דקס שפרד. בשנת 2019 גילם את דמותו הבוגרת של פרדי פרימן בסרט גיבורי-העל "שהאזאם" בכיכובו של זאקרי לוי. בנוסף, שיחק לצד אנדי מקדואל בקומדיה השחורה "מי שעומד מאחורי". גם התארח בפרק הסיום של העונה הראשונה של הסיטקום "חד הוריים", ברשת ABC בו מככבת אשתו לייטון מיסטר. בפברואר החל לשחק בסדרת הדרמה הדיסטופית הבריטית "נקודת זינוק", בתפקיד מקס לרסן. בשנת 2024 גילם את הרב נואה רוקלוב בסדרה של נטפליקס, "רק לא זה", לצד קריסטן בל. ברודי חובב מוזיקת אינדי, ואף גרם ללהקות אהובות עליו כמו דת' קאב פור קיוטי, Rooney ועוד להופיע בתוכנית ".The O.C" ובכך עזר להם להתפרסם. מנגן על תופים בלהקה "Big Japan" עם השחקן בראט האריסון, שהופיע בהופעת אורח ב-"The O.C". ברודי כותב תסריטים ושירים בזמנו הפנוי והוא חבר בלהקה. ברודי יצא עם השחקנית רייצ'ל בילסון, אשר שיחקה לצידו בסדרה ".The O.C" למשך שלוש שנים, והקשר נגמר בדצמבר 2006. בנובמבר 2013 התארס לבת זוגו לייטון מיסטר לאחר שלוש שנות זוגיות, ובפברואר 2014 השניים נישאו בטקס פרטי ומצומצם. בתם הבכורה נולדה ב-4 באוגוסט 2015, ובנם נולד בספטמבר 2020. נכון ל-2021 המשפחה מתגוררת בלוס אנג'לס. מדיה וקבצים בנושא אדם ברודי בוויקישיתוף אדם ברודי, ברשת החברתית אקס (טוויטר) אדם ברודי, במסד הנתונים הקולנועיים IMDb (באנגלית) אדם ברודי, באתר AllMovie (באנגלית) אדם ברודי, באתר Rotten Tomatoes (באנגלית) אדם ברודי, באתר Box Office Mojo (באנגלית) אדם ברודי, באתר Metacritic (באנגלית) אדם ברודי, במסד הנתונים הקולנועיים KinoPoisk (ברוסית) Jada Yuan, Adam Brody on Damsels in Distress and Having Enough Time on His Hands to Study Whit Stillman, Vulture (באנגלית אמריקאית) Adam Brody, TVGuide.com (באנגלית) דודי כספי, לוס אנג'לס, לשחקן אדם ברודי אין טוויטר אבל יש סטארט אפ, באתר ישראל היום, 3 בדצמבר 2017 חן חדד, "רק לא זה": קל להתמסר לקסמה, באתר הארץ, 29 בספטמבר 2024 Bowen, Kit (9 באוגוסט 2004). "Lindsay Lohan Tops Teen Choice Awards". Hollywood.com. אורכב מ-המקור ב-24 בנובמבר 2012. נבדק ב-7 באוגוסט 2011. {{cite web}}: (עזרה) "The Teen Choice Awards". Hollywood Auditions. אורכב מ-המקור ב-5 באוקטובר 2012. נבדק ב-7 באוגוסט 2011. {{cite web}}: (עזרה) Marder, Brian (5 באוגוסט 2005). "'Notebook' Big Winner at Teen Choice Awards". Hollywood.com. אורכב מ-המקור ב-24 בנובמבר 2012. נבדק ב-7 באוגוסט 2011. {{cite web}}: (עזרה) Thomas, Rachel. "2006 Teen Choice Award Nominees and Winners". About.com. אורכב מ-המקור ב-16 ביולי 2011. נבדק ב-7 באוגוסט 2011. {{cite web}}: (עזרה) "Teen Choice Awards 2010: Winners and Nominees – Choice Movie Actor: Horror/Thriller". Zap2it. אורכב מ-המקור ב-3 באוקטובר 2012. נבדק ב-7 באוגוסט 2011. {{cite web}}: (עזרה)